**David Květoň** (s. 3. tammikuuta 1988 Nový Jičín, Tšekkoslovakia) on tšekkiläinen jääkiekkoilija, joka pelaa Extraliga-joukkue HC Vítkovicessä. Hän on pelipaikaltaan oikea laitahyökkääjä.

Ura
---

### Seuraura

#### Junioriura

Květoň on HC Nový Jičínin kasvatti. Hän siirtyi 15-vuotiaana HC Vsetíniin kaudeksi 2003–2004, jolloin hän sai tililleen jo yhden Extraligaottelun. Květoň pelasi samalla kaudella myös yhden ottelun lainalla kasvattajaseurassaan HC Nový Jičínissä, Tšekin kolmanneksi korkeimmalla sarjatasolla 2. česká hokejová ligassa, kuten myös muutaman ottelun verran kausina 2004–2005 ja 2005–2006. Kaudella 2004–2005 hän pelasi Vsetínin Extraligajoukkueessa kuusi runkosarjaottelua tehden yhden maalin. Květoň pelasi suurimman osan kaudestaan sen A-nuorissa, joiden paras pistemies ja maalintekijä hän oli tehoilla 21+27=48. Květoň voitti myös koko sarjan kevään 2005 pudotuspelien piste- ja maalipörssin tehoilla 6+5=11 sekä niiden päätteeksi mestaruuden.

Kausi 2005–2006 oli Květoňille varsinainen tulokaskausi Extraligassa ja se toi hänelle 45 runkosarjaottelussa tehot 6+4=10 sekä kolmessa karsintasarjan ottelussa tehot 1+1=2. Květoň pelasi HC Nový Jičínin lisäksi kauden aikana lainalla myös 1. česká hokejová ligan HC Porubassa. NHL-joukkue New York Rangers varasi hänet neljännellä kierroksella 104. pelaajana kesällä 2006. Samana kesänä Květoňin varasi myös QMJHL-joukkue Gatineau Olympiques 13. pelaajana CHL:n varaustilaisuudessa. Hän pelasi alkukauden 2006–2007 vielä Vsetínissä, mutta siirtyi 19 siellä viettämänsä ottelun jälkeen loppukaudeksi Olympiquesiin.

Kaudeksi 2007–2008 Květoň palasi kotimaahansa ja siirtyi HC Třinecin riveihin. Hänen toinen kautensa 2008–2009 joukkueessa on tähän mennessä Květoňin pisteiden valossa paras Extraligassa. Květoň oli tehoilla 22+22=44 Třinecin paras maalintekijä ja kolmanneksi paras pistemies. Hän jakoi Extraligan maalipörssin kuudennen sijan HC Vítkovicen Jiří Burgerin ja HC Plzeňin Martin Strakan kanssa. Květoň oli myös joukkueen paras pistemies kevään 2009 pudotuspeleissä tehtyään viidessä ottelussa tehot 2+3=5. Hän vahvisti saman kevään pudotuspeleissä myös 1. ligan KLH Chomutovia. KHL-joukkue Atlant varasi Květoňin 58. pelaajana kesällä 2009.

Kaudella 2009–2010 Květoň oli 18 osumallaan Třinecin kolmanneksi paras maalintekijä. Kauden 2010–2011 päätteeksi hän voitti Tšekin-mestaruuden. Květoň kuului kevään 2011 pudotuspeleissä Třinecin avainpelaajiin; hän voitti koko pudotuspelien syöttöpörssin ja oli joukkuetoverinsa Martin Růžičkan jälkeen pistepörssin toinen tehoilla 7+12=19. Kaudella 2011–2012 Květoňin tekemät tehot 14+15=29 riittivät Třinecin sisäisen piste- ja maalipörssin voittoon. Kaudella 2012–2013 hän oli 17 osumallaan joukkueen toiseksi paras maalintekijä Růžičkan jälkeen.

Květoň siirtyi kaudeksi 2013–2014 1+1-vuotisella sopimuksella SM-liigaan ja Oulun Kärppien riveihin. Hänen tehonsa jäivät kuitenkin vähäisiksi, kun viidessä European Trophy-ottelussa syntyi yksi maali ja viidessä SM-liigaottelussa yksi syöttöpiste. Květoň lähti Kärpistä syyskuun 2013 lopulla. Lokakuussa hän palasi loppukauden kattavalla sopimuksella HC Třineciin. Kaudeksi 2014–2015 Květoň siirtyi Extraligan nousijajoukkue BK Mladá Boleslaviin, mutta vain neljän pelaamansa ottelun jälkeen hän siirtyi sarjatasoa alemmas Piráti Chomutovin paitaan lokakuussa 2014. Květoň voitti kauden päätteeksi 1. ligan mestaruuden ja oli nostamassa joukkuetta Extraligaan.

Kaudeksi 2016–2017 Květoň siirtyi vuoden mittaisella sopimuksella HC Vítkoviceen.

### Maajoukkueura

Květoň pelasi alle 20-vuotiaiden MM-kilpailuissa vuosina 2007 ja 2008 sekä alle 18-vuotiaiden MM-kilpailuissa vuosina 2005 ja 2006. Vuoden 2005 turnauksessa hän jakoi neljällä osumallaan Tšekin sisäisen maalipörssin voiton Martin Hanzalin kanssa ja vuoden 2006 turnauksessa Květoň jakoi tehoilla 2+5=7 joukkueen sisäisen pistepörssin voiton Jiří Tlustýn kanssa.

Květoň on pelannut Tšekin A-maajoukkueessa yhteensä 21 ottelua tehden kaksi syöttöpistettä. Hän teki A-maajoukkuedebyyttinsä 8. marraskuuta 2008 Karjala-turnauksen toisessa ottelussa Helsingissä Ruotsia vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | HC Nový Jičín | Tšekki II | 1 | 0 | 1 | 1 | 0 | – | – | – | – | – |
|  | HC Vsetín | ČEL | 1 | 0 | 0 | 0 | 0 | – | – | – | – | – |
| 2004–2005 | HC Nový Jičín | Tšekki II | 7 | 0 | 1 | 1 | 6 | – | – | – | – | – | U18 | 7 | 4 | 2 | 6 | 4 |
|  | HC Vsetín | ČEL | 6 | 1 | 0 | 1 | 0 | – | – | – | – | – |
| 2005–2006 | HC Nový Jičín | Tšekki II | – | – | – | – | – | 5 | 5 | 0 | 5 | 18 | U18 | 7 | 2 | 5 | 7 | 2 |
|  | HC Poruba | Tšekki I | 7 | 2 | 1 | 3 | 2 | – | – | – | – | – |
|  | HC Vsetín | ČEL | 45 | 6 | 4 | 10 | 18 | – | – | – | – | – |
| 2006–2007 | HC Vsetín | ČEL | 19 | 2 | 0 | 2 | 8 | – | – | – | – | – | JMM | 6 | 0 | 0 | 0 | 0 |
|  | Gatineau Olympiques | QMJHL | 31 | 5 | 27 | 32 | 17 | 5 | 0 | 0 | 0 | 4 |
| 2007–2008 | HC Třinec | ČEL | 28 | 10 | 5 | 15 | 10 | – | – | – | – | – | JMM | 1 | 0 | 0 | 0 | 2 |
| 2008–2009 | KHL Chomutov | Tšekki I | – | – | – | – | – | 5 | 2 | 2 | 4 | 0 |
|  | HC Třinec | ČEL | 46 | 22 | 22 | 44 | 20 | 5 | 3 | 2 | 5 | 16 |
| 2009–2010 | HC Třinec | ČEL | 52 | 18 | 17 | 35 | 59 | 5 | 1 | 1 | 2 | 24 |
| 2010–2011 | HC Třinec | ČEL | 52 | 14 | 18 | 32 | 26 | 18 | 7 | 12 | 19 | 8 |
| 2011–2012 | HC Třinec | ČEL | 52 | 14 | 15 | 29 | 40 | 5 | 0 | 1 | 1 | 4 |
| 2012–2013 | HC Třinec | ČEL | 52 | 17 | 21 | 38 | 20 | 13 | 3 | 1 | 4 | 4 |
| 2013–2014 | Kärpät | SM-liiga | 5 | 0 | 1 | 1 | 0 | – | – | – | – | – |
|  | HC Třinec | ČEL | 39 | 8 | 11 | 19 | 16 | 11 | 1 | 2 | 3 | 6 |
| 2014–2015 | BK Mladá Boleslav | ČEL | 4 | 0 | 0 | 0 | 0 | – | – | – | – | – |
|  | Piráti Chomutov | Tšekki I | 35 | 8 | 17 | 25 | 20 | 9 | 1 | 5 | 6 | 6 |
| 2015–2016 | Piráti Chomutov | ČEL | 39 | 8 | 4 | 12 | 22 | 8 | 1 | 1 | 2 | 2 |
| 12 kautta | yhteensä | ČEL | 435 | 120 | 117 | 237 | 239 | 65 | 16 | 20 | 36 | 64 |
| 1 kausi | yhteensä | SM-liiga | 5 | 0 | 1 | 1 | 0 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **David Květoň**.
* David Květoň The Internet Hockey Databasessa (englanniksi)
* David Květoň *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  David Květoň *Elite Prospects*. Everysport Media Group AB.  (englanniksi)
2. ↑  Kärpät kiinnitti tšekkihyökkääjän *Jatkoaika.com*.  3.7.2013. Jatkoaika r.y. Viitattu 3.7.2013.
3. ↑  Kveton sai potkut Kärpistä  30.9.2013. Jatkoaika.com. Viitattu 30.9.2013.
4. ↑  Šimek, Květoslav: Skončil ve Finsku, vrací se do Třince. Květoň nastoupí už v derby *iSport.cz*.  18.10.2013. CZECH NEWS CENTER a.s.. Viitattu 19.10.2013. (tšekiksi)
5. ↑  Čechová, Jitka: Barvy Bruslařského klubu oblékne útočník David Květoň!  27.5.2014. M l. B o l.:  BK Mladá Boleslav a.s.. Viitattu 30.10.2014. (tšekiksi)
6. ↑  Další Květoň u Pirátů, k chomutovskému týmu se připojil útočník David  17.10.2014. Chomutov:  Pirátů Chomutov. Viitattu 30.10.2014. (tšekiksi)
7. ↑  Z Chomutova se do rodného kraje vrací David Květoň  11.5.2016. HC VÍTKOVICE RIDERA.  Arkistoitu 15.11.2016. Viitattu 14.11.2016. (tšekiksi)
8. ↑  Květoň se ještě učí od starších hráčů *Sport.cz*.  8.11.2008. PRAHA:  Seznam.cz, a.s.. Viitattu 30.10.2014. (tšekiksi)